Letni zbor OZVVS »Slovenska Istra« - 21.03.2025

OZVVS »Slovenska Istra« je dne 21.03.2025 izvedla redni letni zbor organizacije. Pored pregleda dela in finančnega poslovanja v letu 2024 smo na zboru tudi sprejeli prenovljeni statut organizacije. Na zboru je bilo prisotno približno 70 članov organizacije. Zboru so prisostvovali tudi podžupanji iz občine Koper Mateja Kozlovič Hrvatin in podžupanja občine Izola Nataša Čerin ter predstavnik občine Ankaran Valdi Pucer kakor tudi drugi vabljeni iz sorodnih domoljubnih organizacij (OZVVS Kras – Brkini, ZSČ Koper, ZZB Koper, Izola, Piran, predstavnik združenja partizanskih pomorščakov Giorgio Ribarič). S strani ZVVS je bil na zboru prisoten sekretar ZVVS Mitja Jankovič kateri je pohvalil delovanje organizacije predvsem pa na področju dela z mladimi v OŠ in srednjih šolah.

Zapisnik in vabilo zbora je priložen.

Predavanja in razstave o osamosvojitvi na OŠ in srednjih šolah

V mesecu marec in april je OZVVS »Slovenska Istra« v sodelovanju z osnovnimi in srednjimi šolami postavila razstave o osamosvojitvi RS ter predstavila film »Vojna brez sovraštva« v skrajšani verziji za šole. Po predstavitvi filma je stekla debata z učenci-dijaki o pripravah in poteku na osamosvojitvene vojne. V OŠ lucija in Srednji tehnični šoli Koper smo zaradi velikega števila učencev predavanje o osamosvojitvi RS z ogledom filma morali izvesti v dveh terminih.

Razstave o osamosvojitvi RS so bile postavljene na OŠ Prade, OŠ Sečovlje, OŠ Lucija ter na srednje tehnični šoli v Kopru.

Predstavitev filma »Vojna brez sovraštva«

OZVVS »Slovenska Istra« je v sodelovanju z obalnimi občinami izvedla predstavitev celovečernega filma z naslovom »Vojna brez sovraštva. Film je bil predstavljen po občinah v naslednjem vrstnem redu:

- Izola 25.03.2025

- Piran 10.04.2025

- Koper, Ankaran 25.04.2025

Poleg pripadnikov organizacije iz posameznih občin so bili na predstavitev filma vabljeni tudi ravnatelji osnovnih in srednjih šol z učitelji – profesorji zgodovine, univerza v Kopru, mestni občinski sveti in predstavniki KS v občinah. Po ogledu filma smo se v družabnem srečanju ob pogostitvi pogovorili o vsebini filma ter o dogodkih iz osamosvojitvene vojne na obalnem področju. V kratkih kulturnih programih pred predvajanjem filma so sodelovali pevska skupina Kantadore iz KD Gradin ter pevca Minka Lavrič in Benjamin Majer iz Pirana.

Razstava o osamosvojitvi in predstavitev filma v KS Gradin

OZVVS »Slovenska Istra« je na pobudo kulturnega društva Gradin in KS Gradin dne 12.04.2025 postavila razstavo o osamosvojitvi RS v prostorih KS Gradin. Ob tem se je krajanom KS predvajalo film »Vojna brez sovraštva«. S svojimi predmeti iz osamosvojitvene vojne sta v razstavi sodelovala tudi Joško Mezgec (poveljnik posebne enote milice iz PU Koper) in Boštjan Kotar Jakopec – zasebni zbiratelj predmetov osamosvojitvene vojne. Razstava je trajala in bila na voljo obiskovalcem do 22.-04.2025. Pri otvoritvi razstave je s kulturnim programom sodelovala tudi skupina Kantadore iz KD Gradin s pesmi Istrskega podeželja.